Bus ry skoolseun doodParamedici op die toneel. Foto: Verskaf ŉ Bus het ‘n sesjarige seun Woensdagoggend op pad skool toe doodgery. Volgens Garrith Jamieson, operasionele direkteur van Rescue Care, het die voorval omstreeks 08:00 in Anettweg in Reservoir Hill in Durban plaasgevind. “Die seun het vermoedelik gehardloop om die bus te haal, toe hy glo gestruikel en die bus hom getref het,” het Jamieson gesê. Die kind het verskeie kritieke beserings opgedoen en was reeds dood toe paramedici by die toneel opdaag. Die polisie was op die toneel en ondersoek die voorval.